
Procedura për të bërë kërkesë, ankesë dhe sinjalizime organeve të Bashkisë. 

Qytetarët, subjektet private, organizatat dhe grupet e interesit kanë të drejtë t’i drejtohen Bashkisë Tepelenë me kërkesa, ankesa dhe sinjalizime në lidhje me veprimtarinë e administratës së bashkisë, cilësinë e shërbimeve publike, investimet, problemet komunitare apo raste të dyshuara të shkeljeve ligjore.

MËNYRAT E PARAQITJES SË KËRKESËS OSE ANKESËS

Kërkesa, ankesa ose sinjalizimi mund të paraqitet:

[bookmark: _GoBack]Me shkrim pranë Zyrës së Protokollit të Bashkisë Tepelenë;
Me postë në adresën zyrtare të Bashkisë;
Nëpërmjet postës elektronike zyrtare të Bashkisë (info@bashkiakelcyre.gov.al);
Gjatë takimeve me Kryetarin e Bashkisë, Administratorët e Njësive Administrative ose strukturat përgjegjëse të Bashkisë.

REGJISTRIMI I KËRKESËS

Çdo kërkesë, ankesë ose sinjalizim regjistrohet në protokollin e Bashkisë dhe pajiset me numër protokolli. Dokumenti i përcillet drejtorisë ose sektorit përgjegjës për shqyrtim dhe trajtim.

SHQYRTIMI DHE TRAJTIMI

Struktura përgjegjëse verifikon çështjen e ngritur, mbledh informacionin e nevojshëm dhe merr masat përkatëse për zgjidhjen e problemit. Në rast se çështja nuk është kompetencë e Bashkisë, kërkesa i përcillet institucionit kompetent dhe qytetari njoftohet për këtë veprim.

SINJALIZIMET PËR SHKELJE DHE KORRUPSION

Çdo person mund të sinjalizojë raste të dyshuara të korrupsionit, shpërdorimit të detyrës, konfliktit të interesit ose shkeljeve të tjera ligjore. Bashkia garanton trajtimin konfidencial të sinjalizimit dhe mbrojtjen e identitetit të sinjalizuesit, në përputhje me legjislacionin në fuqi.

AFATET E PËRGJIGJES

Përgjigjja ndaj kërkesave dhe ankesave jepet brenda afateve të përcaktuara nga legjislacioni në fuqi. Kur kërkohet informacion publik, zbatohen afatet e parashikuara nga ligji nr. 119/2014 “Për të Drejtën e Informimit”.

E DREJTA E ANKIMIT

Në rast se qytetari nuk është i kënaqur me përgjigjen e marrë, ai ka të drejtë të paraqesë ankim administrativ pranë autoriteteve kompetente ose të ndjekë rrugët ligjore të parashikuara nga legjislacioni shqiptar.

-Rregullorja e brendshme për procedurën e shqyrtimit, të hetimit administrativ, të sinjalizimit dhe mekanizmat e mbrojtjes së konfidencialitetit.
-Njësia përgjegjëse që regjistron, heton administrativisht dhe shqyrton sinjalizimet.
-Adresa postare/ elektronike për depozitimin e kërkesave, ankesave, sinjalizimeve apo vërejtjeve : info@bashkiakelcyre.gov.al

-Afati dhe mënyra e kthimit të përgjigjeve në lidhje me kërkesat, ankesat apo vërjetjet. 

AFATET E PËRGJIGJES

Për kërkesat për informacion publik: përgjigjja jepet brenda 10 ditëve pune, sipas ligjit nr. 119/2014 “Për të Drejtën e Informimit”.
Afati mund të zgjatet deri në 5 ditë pune shtesë në rastet kur kërkohet verifikim ose informacion i zgjeruar.
Për ankesa dhe kërkesa administrative: trajtimi kryhet brenda 30 ditëve kalendarike, sipas Kodit të Procedurave Administrative.

MËNYRAT E KTHIMIT TË PËRGJIGJES

Përgjigjja i komunikohet kërkuesit në njërën nga mënyrat:
Me shkresë zyrtare në adresën e deklaruar;
Nëpërmjet postës elektronike (e-mail);
Me dorëzim pranë zyrave të Bashkisë Tepelenë.

NË RAST TRAJTIMI TË ZGJERUAR

Nëse kërkesa kërkon verifikime shtesë ose koordinim ndërinstitucional, qytetari njoftohet paraprakisht për:
arsyen e zgjatjes së afatit;
kohën e pritshme të përfundimit të shqyrtimit.

E DREJTA E ANKIMIT

Në rast moskënaqësie me përgjigjen ose mungesë përgjigjeje brenda afatit ligjor, kërkuesi ka të drejtë të ndjekë procedurat e ankimit administrative sipas legjislacionit në fuqi.

